CELEX: 52008SC2806
Language: lt
Date: 2008-11-14
Title: Projektas EEE jungtinio komiteto sprendimas iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis - Bendrijos bendrosios pozicijos projektas -

LT

LT        LT
 ---pagebreak---                   EUROPOS BENDRIJŲ KOMISIJA

                                                     Briuselis, 14.11.2008
                                                     SEK(2008) 2806 galutinis

                                         Projektas

                    EEE JUNGTINIO KOMITETO SPRENDIMAS

                    iš dalies keičiantis EEE susitarimo 31 protokolą
     dėl bendradarbiavimo konkrečiose srityse, nesusijusiose su keturiomis laisvėmis

                        - Bendrijos bendrosios pozicijos projektas -
                                   (pateiktas Komisijos)

LT                                                                                     LT
 ---pagebreak---                            AIŠKINAMASIS MEMORANDUMAS
     1.   EEE susitarimo 31 protokole pateikiamos konkrečios nuostatos dėl Bendrijos ir EEE
          ELPA valstybių bendradarbiavimo srityse, nesusijusiose su keturiomis laisvėmis.
     2.   Pridedamu EEE jungtinio komiteto sprendimo projektu siekiama iš dalies pakeisti
          31 protokolą, įtraukiant tikslą, kad susitariančiosios šalys skatintų tinkamą
          kompetentingų organizacijų, institucijų ir kitų įstaigų bendradarbiavimą jų
          atitinkamose teritorijose tam, kad EEE ELPA valstybių suinteresuotosios šalys turėtų
          lygias galimybes dalyvauti SESAR projekte, įskaitant bendros įmonės SESAR
          veiklą, kaip nustatyta 2007 m. vasario 27 d. Tarybos reglamente (EB) Nr. 219/2007.
     3.   Tarybos reglamento (EB) Nr. 2894/94, nustatančio EEE susitarimo taikymo tvarką,
          1 straipsnio 3 dalyje numatyta, kad Taryba, remdamasi Komisijos pasiūlymu, nustato
          Bendrijos poziciją dėl tokių sprendimų.
     4.   EEE jungtinio komiteto sprendimo projektas pateiktas tvirtinti Tarybai. Komisija
          tikisi galėsianti pateikti pasiūlymą dėl Bendrijos pozicijos EEE jungtiniame komitete
          artimiausiu metu.

LT                                             2                                                  LT
 ---pagebreak---                                                     Projektas

                              EEE JUNGTINIO KOMITETO SPRENDIMAS

                           iš dalies keičiantis EEE susitarimo 31 protokolą
            dėl bendradarbiavimo konkrečiose srityse, nesusijusiose su keturiomis laisvėmis

     EEE JUNGTINIS KOMITETAS,
     atsižvelgdamas į Europos ekonominės erdvės susitarimą su pakeitimais, padarytais Protokolu,
     patikslinančiu Europos ekonominės erdvės susitarimą (toliau – Susitarimas), ypač į jo 86 ir
     98 straipsnius,
     kadangi:
     (1)      Susitarimo 31 protokolas buvo iš dalies pakeistas... EEE jungtinio komiteto sprendimu
              Nr..../…1.
     (2)      Atsižvelgiant į teisės aktų rinkinio dėl Bendro Europos dangaus įtraukimą į Susitarimą
              bei pagrindinį SESAR projekto vaidmenį įgyvendinimo priemonių šioje srityje
              plėtojimui ateityje ir atsižvelgiant į ELPA valstybių dalyvavimą viešai finansuojant
              projektą pagal 7-ąją mokslinių tyrimų ir technologinės plėtros bendrąją programą,
              reikia skatinti tinkamą šio Susitarimo susitariančiųjų šalių bendradarbiavimą
              sprendžiant į bendros įmonės SESAR veiklos sritį patenkančius klausimus, kaip
              nustatyta 2007 m. vasario 27 d. Tarybos reglamente (EB) Nr. 219/20072, kad visos
              ELPA valstybių suinteresuotosios šalys turėtų lygias galimybes dalyvauti SESAR
              projekte.
     (3)      Todėl Susitarimo 31 protokolą reikėtų iš dalies pakeisti, kad šis platesnis
              bendradarbiavimas galėtų vykti,
     NUSPRENDĖ:

                                                   1 straipsnis
     Po Susitarimo 31 protokolo 1 straipsnio (Moksliniai tyrimai ir technologijų plėtra) 8 dalies
     įtraukiama ši pastraipa:
     „8a.       Susitariančiosios šalys skatina tinkamą kompetentingų organizacijų, institucijų ir kitų
                įstaigų bendradarbiavimą jų atitinkamose teritorijose, siekdamos užtikrinti, kad
                ELPA valstybių suinteresuotosios šalys turėtų lygias galimybes dalyvauti SESAR
                projekte, įskaitant bendros įmonės SESAR veiklą(1).
                ELPA valstybės visomis teisėmis, išskyrus balsavimo teisę, dalyvauja EB bendro
                Europos dangaus komitete, padedančiame EB Komisijai valdyti, plėtoti ir vykdyti
                bendros įmonės SESAR veiklą.
                ( 1)   32007 R 0219: 2007 m. vasario 27 d. Tarybos reglamentas (EB) Nr. 219/2007 dėl bendros
                       įmonės naujos kartos Europos oro eismo vadybos sistemai (SESAR) sukurti įsteigimo
                       (OL L 64, 2007 3 2, p. 1).“

     1
              OL L ...
     2
              OL L 64, 2007 3 2, p. 1.

LT                                                      3                                                      LT
 ---pagebreak---                                                      2 straipsnis
     Šis sprendimas įsigalioja kitą dieną po paskutinio pranešimo, kuris numatytas Susitarimo
     103 straipsnio 1 dalyje, perdavimo EEE jungtiniam komitetui*.

                                                     3 straipsnis
     Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
     Priimta Briuselyje

                                                        EEE jungtinio komiteto vardu
                                                        Pirmininkas

                                                        EEE jungtinio komiteto
                                                        sekretoriai

     *
            [Konstituciniai reikalavimai nenurodyti.] [Konstituciniai reikalavimai nurodyti.]

LT                                                         4                                       LT